62025CO0137_INF
Sklep Sodišča (šesti senat) z dne 10. novembra 2025 –[Woluc] (
i
)
(zadeva C‑137/25)
„Predhodno odločanje – Člen 99 Poslovnika Sodišča – Odgovor, o katerem je mogoče jasno sklepati iz sodne prakse – Varstvo potrošnikov – Direktiva 93/13/EGS – Nepošteni pogoji v potrošniških pogodbah – Učinki ugotovitve nepoštenosti pogoja – Pogodba o hipotekarnem krediti, ki je indeksiran na tujo valuto – Določitev menjalnega tečaja med valutami – Nepošten element pogoja o pretvorbi – Člen 267 PDEU – Ureditev, ki nižjemu sodišču nalaga, da mora ravnati v skladu s presojami višjega sodišča – Načelo primarnosti prava Unije – Obveznosti nacionalnega sodišča“
1.
Pravo Evropske unije – Primarnost – Nacionalna ureditev, ki nižjemu sodišču nalaga, da mora ravnati v skladu s presojami višjega sodišča – Presoje, ki so v nasprotju z razlago določb prava EU, ki jo je podalo Sodišče – Nedopustnost
(člen 267 PDEU)
(Glej točke od 23 do 35 in točko 1 izreka.)
2.
Vprašanja za predhodno odločanje – Predložitev zadeve Sodišču – Obveznost predložitve – Nacionalna ureditev, ki nižjemu sodišču nalaga, da mora ravnati v skladu s presojami višjega sodišča – Presoje, ki so v nasprotju z razlago določb prava EU, ki jo je podalo Sodišče – Neobstoj obveznosti predložitve zadeve nižjemu sodišču
(člen 267 PDEU)
(Glej točke od 37 do 42 in točko 2 izreka.)
Izrek
1.
Načeli učinkovitosti in primarnosti prava Unije je treba razlagati tako, da nasprotujeta nacionalni ureditvi, v skladu s katero so pravne presoje pritožbenega sodišča zavezujoče za sodišče prve stopnje, kateremu je bila zadeva vrnjena v ponovno odločanje, če zadnjenavedeno meni, da so te presoje v nasprotju z razlago člena 6(1) in člena 7(1) Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah, kakor izhaja iz sodbe Sodišča, ki jo namerava upoštevati.
2.
Člen 267 PDEU in načelo primarnosti prava Unije je treba razlagati tako, da nacionalno sodišče prve stopnje, ki odloča v okviru postopku vrnitve v ponovno odločanje, za katerega mu nacionalno pravo nalaga, da ravna v skladu s pravnimi presojami pritožbenega sodišča, ki je odločilo o tej vrnitvi, preden ne uporabi teh presoj ni dolžno Sodišču predložiti vprašanja za predhodno odločanje, če za te presoje meni, da s v nasprotju z jasno razlago člena 6(1) in člena 7(1) Direktive 93/13, ki izhaja iz odločbe Sodišča.
(
i
)	Ime te zadeve je izmišljeno. Ne ustreza resničnemu imenu nobene od strank v postopku.